**Referat af AMG møde på BI den 25.10.16**

Til stede: Marianne, Rikke, Klaus, Sonja, Susanne, Ole, Sebastian og Annette

1. **Referatet godkendes med følgende kommentarer:**

Omkring pkt.9, fysiske forhold, så er arbejdet med forbedring af rampe til gasrummet påbegyndt.

Og omkring opmagasinering i kældergangene vil Klaus kontakte Leif Jensen, Teknisk Service.

1. **Arbejdsulykker/ tilløb/ Sygefravær:**

Sygefraværet ser pænt ud og vil formodentlig ligne sidste års opgørelse. De langtidssygemeldte er tilbage.

1. **Arbejdsmiljø i V2:**

Bl.a. i forbindelse med GRUS for grupperne i V2 kom følgende problemer med arbejdsmiljøet op:

* Pladsproblemer.
* Varmeproblemer: Varmereguleringen bør være ordnet i V2, men pga. årstiden har det ikke været muligt at se virkningen endnu. Og primært i de store laboratorier, instrument rummet og i rummet med støjende udstyr er der stadig store problemer med at kunne varmeregulere.
* Støj fra krydsfelter: Problemet er løst, men der er ønske om bedre kommunikation i forbindelse med udbedringer i fremtiden.
* Afmonterede loftplader: Håndværkere har afmonteret loftplader i kælderen, de er endnu ikke sat op på plads igen. Marianne vil melde det til Peter.
* Åbne døre: Dørene til flaskerummet står ofte åbne og det automatiske lukning fungerer ikke optimalt. Peter har meldt det.
* Gulvafløb: Ubenyttede gulvafløb i kælderen er ikke lukkede af, så en del ubehagelig lugt kommer op i bl.a. trappeopgangen. Marianne vil melde det til Peter.
* Vinduer: Vinduerne er fortsat meget svære at åbne. Og der ligger meget skidt i karmene, som rengøringen muligvis kan tage. Marianne vil melde det til Peter.

1. **Sundhedsprojekt:**

Klaus deltager i et projekt, i samarbejde med ca. 30 personer fra BMB, der handler om motion i arbejdstiden. De mødes til motion i form af cykling, løb eller gang ½ time 2x ugentligt.

I projektet gøres der brug af multibanen på campus og på sigt kan SDU fitness og svømmehallen evt. indgå i en aftale.

Projektet startede hos et privat firma, Axa, med ca. 65 ansatte, der dagligt dyrker motion ½ time af deres arbejdstid. Og virkningen af projektet bliver i virksomheden målt i lavere sygefravær og gennem målinger af energi og stress niveau.

Projektet, som Klaus deltager i, fortsætter frem til december, hvor det vil blive evalueret i Samarbejdsudvalget. Og hvis det skal fortsætte med flere ansatte, er det vigtigt at det startes op med personer i alle faggrupper og ledere, for at få flest mulig med.

Klaus er meget optimistisk omkring, at det vil kunne lade sig gøre at implementerer projektet på BI.

Og det vil være en mulighed, at få direktøren for Axa ud og lave et oplæg.

Eventuelle udfordringer på BI kan være, at mange ansatte i forvejen har mange møder og andre afbræk i arbejdsdagen, så motionstiden derfor muligvis vil være på bekostning af tid til fx torsdagsarrangementer og TAP-brød. Og det er nødvendigt at projektet er et frivilligt tilbud da mange ikke har mulighed for at møde til motion samme tidspunkt hver uge. Samt at det startes op med en prøvetid.

1. **Trivselsundersøgelse 2015:**

Marianne har taget listen over problematiske administrative opgaver, fra sidste møde, med videre til NAT AM gruppen.

Fakultetssekretariatet vil kigge listen igennem, for at se om de kan tage nogle af opgaverne.

Ole havde en bemærkning til indmeldingen omkring undervisningslokalerne: I mange lokaler skiftes der til flere skærme i lokalerne. Det er frustrerende for undervisere, der gerne vil interagere med de studerende og bruge et mere levende sprog med fokus hos underviseren.

Marianne informerede om, at hun deltager på et kursus, der handler om, hvordan man forbliver langtidsfrisk.

1. **Beredskabsøvelse**:

Instruktionsøvelsen i V2 er afholdt. Før og efter øvelsen havde AMG et møde med Max A. Jørgensen, Morten Thomsen og Henrik Mørkenborg, der også deltog under øvelsen.

Det var et ønske fra mange, som tog vestene under øvelsen, at få tydeligere markeret, hvad de enkelte vest står for. Rikke og Susanne vil kigge på det.

Bygning 41 holder øvelse sammen med BMB og afventer info fra Marianne Due.

1. **Nye medlemmer**:

Arbejdsmiljørepræsentanter: Rikke og Susanne stopper desværre til årsskiftet. Så der skal findes nye repræsentanter for NordCee og Øko. Rikke og Susanne vil vende det i grupperne.

Studentermedlem: Sebastian er snart færdig med sin uddannelse og har muligvis fundet en studerende, som er interesseret i at overtage efter ham.

1. **Evt:**

Hovedarbejdsmiljøudvalget har informeret om, at godkendelsespligtige aktiviteter skal over institutlederen. Så alle tilladelser til projekter vedrørende arbejde med isotoper, GMO og dyreforsøg skal sendes til Marianne. Marianne har informeret de grupper der har tilladelse.

1. **Rundering:**

Der laves rundering i fællesarealer i V2. Dvs. grupperum, Forskertorv, køkken, kemikalierum/pakkemodtagelse og affaldsrum.

Kommende runderinger:

~~NordCee lab.~~

~~Miljøstress lab.~~

~~Øko lab.~~

~~Værksted~~

~~Lyd lab.~~

~~Akvarierum~~

~~Fællesarealer~~

Kontorer